  Туспуктэм: vk.com (Ижевская и Удмуртская епархия) Наталия Сильвестрова 27-тӥ толсуре Ижкарысь Вадим Сивков нимо ульчаысь Летушевичлэсь юртсэ Ижысь епархилы сётӥзы. Тупанкылэ Ижысь но Удмуртиысь митрополит Викторин но Удмуртиысь йӧскалык лыдӟетъюртлэн кивалтӥсез Татьяна Тенсина гожтӥськизы. Со сярысь Ижысь но Удмуртиысь епархилэн пресс-службаез ивортӥз.  Епархи юртэз тупатъян-выльдон ужъёсты ас вылаз басьтыны но бӧрысь сое вӧсьбур-югдытон ужпумъёсты быдэстонын уже кутыны малпа. Кылсярысь, татын протоиерей Захарий Лятушевичлы сӥзем музей усьтыны но лулчеберетъя но югдытонъя пӧртэм ужрадъёс отрчытъяны быгатозы. Ютэз нырысетӥ кузёезъя нимаське. Захарий Лятушевич Ижкарлэн историяз бадӟым мурт луэ. Александр Невскийлы сизем соборез пуктэмез но югдытон уж нуэмез понна император Александр I сое Святой Анналэн орденэныз пусйиз. Лятушевичлэн юртэз Ижкарысь нырысетӥ архитекторлэн Семён Дудинлэн проектэзъя 1807-тӥ аырн пуктэмын. Со ик Александр Невскийлы сизем но Дун-Сьӧлыктэм Куиньмолы сизем соборъёслэн авторзы луэ. Ватсалом, вашкала юртэ Чеберлыко киужъёсъя центрлэсь люкетсэ интыяны малпало вал. Коркаез тупатъяны 60 миллион манет висъяны чакламын вал, но ӵектосэз улонэ пыӵатыны ӧз луы. 2018-тӥ арын юртэз Йӧскаылк лыдӟетюрт кивалтон улэ сётӥзы.  Тодэ вайытом, Ижкарысь епархи озьы ик ас кужыменыз архитектор Коковихинлэсь юртсэ тупатӥз. Али отын югдытонъя центр ужа. Тегъёс: Ижкар Лулчеберет черк Удмуртия  